Regina Betancourt de Liska

**Regina Betancourt** **de Liska**, ezagunagoa **Regina 11** izenez (Concordia, Antioquia, Kolonbia, 1936ko abenduaren 16a) mentalista eta politikari ohia da. 

1986an, 1990ean eta 1994an presidentegaia izan zen; eta 1990eko erregionaletan, 1991ko Konstituziogilean kurul baten alde egin zuen, Mugimendu Unitario Metapolitiko bere alderdi propioaren alde. Presidentetza irabazi ez arren, bere alderdia Kolonbiako bosgarren indar politikoa izatera heldu zen. Bogotako zinegotzia (1982-1986), ganberarako ordezkaria eta senataria ere izan zen (1991-1994).

Sabiduría Universal Reginista -SAUR- talde esoterikoaren sortzailea eta irakaslea da.

Kontsultategi bat zabaldu zuen Bogotako iparraldean, bere lehen bezeroak artatzeko. Todelarrek goizeko 9:00 eta 9:30ak bitartean transmititzen zuen, "*Reginaren eremu magnetikoa 11*" izeneko irratsaioa baitzuen; Manuel Antonio Noriega Panamako presidentearen mentalista izan zen.

### Katedraleko gertakaria 
ezkerrera|thumb|264x264px|Regina 11 eta Turbay (1978).
1977 urteko otsailaren 14an Kolonbiako Katedral Primatuan  istilu baten protagonista izan zen. Egun batzuk lehenago, Reginak ekitaldi bat sustatu zuen tenplu katolikoaren barnean, bere parapsikologia-saioaren bidez. Bere jarraitzaileek eukaristia bat antolatu zuten haren 40 urteak zirela eta (1976ko abenduaren 16an ospatu zena).

Eukaristia katedralera sartzea lortu zuten 20.000 pertsona ingururekin ospatu zen eta gainontzeko 60.000 pertsonak Bolibar Plaza aldeko atarian eta harmailetan kokatu ziren. Meza eman eta jaunartzea banatu ostean, Landínez monsinoreak "bakean joan zaitezkete" hitzak esan zituen, baina inor ez zen mugitu. 

Inor erretiratu ez zenez, Regina pulpitura igo eta alde egiteko eskatu zien, katedralera sartzerik izan ez zuten jarraitzaileak, hura ikusteko gogoak bultzatuta, indarrez sartzen saiatu ziren eta kaosa sortu zen. *El tiempo* eta *El espectador* egunkariek izenburu hauexek argitaratu zituzten: “*Escándalo en la Catedral*  (euskaraz: Eskandalua Katedralean)”, “*Bruja celebra misa en la Catedral* (euskaraz: Sorginak meza ospatu du Katedralean)”, eta hurrengo egunean: “*El Cardenal condena el espectáculo de Regina Once* (euskaraz: Kardinalak gaitzesten du Regina Onceren ikuskizuna)”. Gertakari horren ondorioz, bere irratsaioa itxi egin zuten.thumb|249x249px|Regina 11 80ko hamarkadan
## Politikari 
### Babesa Turbayri 
Bere saioa itxi zutenez, Mugimendu Unitario Metapolitikoa sortu zuen senarrarekin, eta 1978 urteko otsailean karrera politikoa hasi zuen, bere lehen hautagaitza presidentziala plazaratu zuenean. Hala ere, Julio Zesar Turbay Ayala liberalaren kanpaina babestea erabaki zuen, azken finean presidente zela, Turbayk bere programa itzultzeko promesarekin, "*Relaciones humanas con Regina 11* (euskaraz: Giza harremanak Reginarekin 11)" izena hartu zuena, Turbay gobernatzen hasi zenean.

Turbay aukeratuta, Regina bere alderdiarekin Bogotako Kontzejura abiatu zen eta 1982 urtean eserleku bat lortu zuen; bere jarraitzaileek beste hiri batzuetan ere lortu zituzten kuruleak, horien artean Medellínen.  

### Batzar Nazional Konstituziogilea 
1990 urteko abenduaren 9ko hauteskundeetan bere alderdiaren hautagai  izena eman zuen Reginak, 1991 urteko Asanblada Nazional Konstituziogilean kurul bat aukeratzeko. Hala ere, bere bozketak, nahiz eta jendetsua izan, ez zion 1991ko Konstituzioa idatzi zuten 70 konstituziogileetako bat izateko aukerarik eman, urte horretako uztailaren 4an aldarrikatua. Gero, senatari izan zen 1991 urtetik 1994 urtera.

## Bahiketa eta hautagaitza presidentziala (1994) 
Kolonbiako 1994ko hauteskunde presidentzialetarako kanpaina hastear zegoela, bahitu egin zuten eta bost hilabetez gatibu egon zen.«Zapatan harri bihurtu nintzen eta bahitzaileek ez ninduten fusilatu herriarentzat garrantzitsua nintzela uste zutelako.» Regina

## Kondena eta espetxeratzea 
Handik hilabete batzuetara, bere heriotza politikoa ekarri zuen *Konkusio* judizial batean nahastuta ikusi zuen bere burua. Delitua zela-eta zigortu egin zuten Senatuan bere lantaldearen parte egiten zuten pertsonei dirua eskatzeagatik, eta kartzelan egon zen. Gero, Justizia Gorte Gorenak errugabe jo zuen eta kargu barik aske utzi zuen.* Gaur egun ere, errugabea dela esaten jarraitzen du, eta kasua nazioarteko auzitegietara eraman zuen, Ameriketako Estatuen Erakundera (AEE), esaterako. Andres Pastranaren gobernuan zegoela, asiloa eskatu zuen Ameriketako Estatu Batuetan.
## Politikara itzulera 
2022 urterako bere alderdi politikoa berpiztea lortu zuen, Mugimendu Unitario Metapolitikoa, non Errepublikako Senaturako zerrenda aurkeztu zuen 11 hautagairekin zerrenda itxiaren modalitatean. 11.915 boto jaso zituzten, baina Senatuan ez zuten kurulik lortu.

## Erreferentziak 
## Kanpo estekak